El meu nom és Llorenç Sales Ferré, vaig néixer al poble de la Galera ( Montsià ) un 14 de juliol de l’any 1988. Fill d’un atleta popular, des de ben menut vaig compaginar diferents esports amb el córrer, sempre d’una manera natural i espontània.
Als 14 anys vaig decidir apuntar-me a fer atletisme a la Unió Atlètica Montsià, allí vaig poder conèixer l’atletisme amb més profunditat compaginant diferents disciplines. Des de bon començament, però, vaig destacar en proves de mig fons i fons.
Inicis de Llorenç Sales amb la UAM
Després d’un parèntesi de 3 anys sense competir, vaig retornar a la meva activitat atlètica, ja més especialitzat en proves de mig fons. Quan vaig acabar els meus estudis universitaris ( llicenciat en CAFE i màster en formació de professorat ), vaig començar a dedicar més temps als meus entrenaments sempre compaginant-ho amb la meva vida laboral.
Després d’haver passat per molts clubs ( FCB, Fent Camí Mislata, Stoke City, AAC ), he decidit tornar al meu club de casa, on espero aconseguir el meu gran repte: SER ATLETA OLÍMPIC A TOKIO 2020 !!!!